smcproject/ml-wiki-sentences huggingface dataset:
സന്മാർഗശാസ്ത്രം ക്ഷേത്രഗണിതരീതിയിൽ "സന്മാർഗശാസ്ത്രം ക്ഷേത്രഗണിതരീതിയിൽ" - മരണശേഷം പ്രൈസിദ്ധീകരിച്ച സ്പിനോസയുടെ മുഖ്യകൃതിയുടെ പുറംചട്ട
സ്പിനോസയുടെ മുഖ്യകൃതിയായ "സന്മാർഗശാസ്ത്രം ക്ഷേത്രഗണിതരീതിയിൽ", അദ്ദേഹത്തിന്റെ മരണവർഷമായ 1677-നൊടുവിൽ സുഹൃത്തുക്കളാണ് പ്രസിദ്ധീകരിച്ചത്.
അഞ്ചു ഭാഗങ്ങളായി തിരിച്ച ഘടനയാണ് ഈ കൃതിക്കുള്ളത്.
ഒന്നാം ഭാഗം ദൈവത്തെക്കുറിച്ചാണ് .
അതിൽ സ്പിനോസ തന്റെ ദൈവസങ്കല്പം അനാവരണം ചെയ്യുന്നു.
പ്രകൃതിയിൽ നിന്ന് അന്യമല്ലാത്ത, പ്രകൃതിതന്നെയായ ദൈവത്തെയാണ് അദ്ദേഹം സങ്കല്പിക്കുന്നത്.
രണ്ടാം ഭാഗം മനസ്സിന്റെ സ്വഭാവത്തെയും ഉത്ഭവത്തേയും കുറിച്ചാണ്.
മൂന്നാം ഭാഗം, വികാരങ്ങളുടെ വിശകലനവും ഉത്ഭവചരിത്രവുമാണ്.
മനുഷ്യബന്ധനത്തെക്കുറിച്ച് (Of Human Bondage) എന്ന് പേരിട്ടിരിക്കുന്ന പ്രസിദ്ധമായ നാലാം ഭാഗം, വികാരങ്ങളുടെ ശക്തിയെക്കുറിച്ചാണ്.
മനുഷ്യസ്വാതന്ത്ര്യത്തെക്കുറിച്ചുള്ള (Of Human Freedom) അഞ്ചാംഭാഗം അറിവിന്റെ ശക്തിയെക്കുറിച്ചാണ്.
ശ്രദ്ധിച്ചു മാത്രം വായിക്കേണ്ട കൃതി
ഒറ്റയിരുപ്പിൽ എളുപ്പം വായിച്ചുതീർക്കാവുന്ന രചനയല്ല സന്മാർഗശാസ്ത്രം.
ആ ഗ്രന്ഥത്തെ എങ്ങനെ സമീപിക്കണമെന്ന് വിൽ ഡുറാന്റ് "തത്ത്വചിന്തയുടെ കഥ"-യിൽ വിശദീകരിച്ചിട്ടുണ്ട്:- “ സ്പിനോസയെ വായിക്കുകയല്ല, പഠിക്കുകയാണ് വേണ്ടത്. (സന്മാർഗ്ഗശാസ്ത്രത്തിന്റെ)ഹ്രസ്വമയ ഇരുനൂറുപുറങ്ങളിൽ ഒരു മനുഷ്യൻ, തന്റെ ആയുഷ്കാലത്തെ ചിന്തകളത്രയും, പകർന്നുവച്ചിരിക്കുകയാണെന്നും, അനാവശ്യമായതിനെയെല്ലാം ചീന്തിക്കളയുന്ന സ്റ്റോയിക് ശില്പനിഷ്കർഷയാണ് അദ്ദേഹം പിന്തുടർന്നത് എന്നും അറിഞ്ഞ്, യൂക്ലിഡിനെ സമീപിക്കുന്നതുപോലെ വേണം സ്പിനോസയെ സമീപിക്കാൻ. ഓടിച്ചുള്ള വായനയിൽ സന്മാർഗശാസ്ത്രത്തിന്റെ കാമ്പ് പിടികിട്ടുമെന്ന് കരുതരുത്. ഒറ്റയടിക്കല്ല, പല ഇരുപ്പിൽ, ഭാഗങ്ങളായാണ് അത് വായിക്കേണ്ടത്. വായന തീർന്നുകഴിയുമ്പോൾ, നിങ്ങൾ അതിനെ കഷ്ടിച്ചു മനസ്സിലാക്കാൻ തുടങ്ങിയെന്നേ കരുതാവൂ. തുടർന്ന്, പൊള്ളോക്ക്, മാർട്ടിന്യൂ എന്നിവരിൽ ഒരാളെങ്കിലും എഴുതിയ പഠനം വായിക്കുക. രണ്ടു പഠനങ്ങളും വായിക്കാനായാൽ ഏറെ നന്ന്. ഒടുവിൽ 'സന്മാർഗ്ഗശാസ്ത്രം' വീണ്ടും വായിക്കുക. അപ്പോൾ അത് നിങ്ങൾക്ക് ഒരു പുതിയ പുസ്തകമായിരിക്കും. രണ്ടാമത്തെ വായനക്ക് ശേഷം നിങ്ങൾ നിത്യകാലവും തത്ത്വചിന്തയുമായി പ്രണയത്തിലായിരിക്കും. ”
പദാർഥം, ഗുണം, ഭാവം
നൂതനചിന്തയുടെ ലോകത്തിൽ ക്രമവും ഏകീഭാവവും കൊണ്ടുവന്ന്, പരമ്പരാഗതവിശ്വാസങ്ങളുമായുള്ള മുഖാമുഖത്തിന് അതിനെ സജ്ജമാക്കുകയാണ് സ്പിനോസ ചെയ്തത്.
സവിശേഷമായ ഒരുജാതി ദൈവാവബോധത്തിന്റെ വെളിച്ചത്തിൽ ഉണ്മയെക്കുറിച്ചുള്ള തന്റെ നിലപാടുകൾ സ്പിനോസ പടുത്തുയർത്തിയത്, പദാർഥം, ഗുണം, ഭാവം (substance/attribute/mode)എന്നീ സങ്കല്പങ്ങളിന്മേലാണ്.
"എന്താണ് ഉള്ളത്?"
എന്ന ചോദ്യത്തിന് സ്പിനോസയുടെ മറുപടി, "പദാർഥവും, അതിന്റെ ഗുണ-ഭാവങ്ങളും" എന്നാണ്.
പദാർഥത്തിന്റെ പൊരുളായി ബുദ്ധിക്കു കാണപ്പെടുന്നതെന്തോ, അതാണ് ഗുണം.
അവസ്ഥാഭേദങ്ങളാണ് ഭാവങ്ങൾ.
ഭാവാന്തരങ്ങളിൽ ഒന്ന് മറ്റൊന്നായിരിക്കുകയും മറ്റൊന്നായി സങ്കല്പിക്കപ്പെടുകയും ചെയ്യുന്നു.
ദൈവം തന്നെയായ പ്രകൃതി
യുവാവായിരിക്കുമ്പോൾ സ്പിനോസ, മനസ്സും പദാർഥവും രണ്ടാണെന്ന വിശ്വാസത്തെ അടിസ്ഥാനമാക്കിയുള്ള ദെക്കാർത്തിന്റെ ദ്വൈതചിന്ത പിന്തുടർന്നിരുന്നു.
എന്നാൽ പിന്നീടദ്ദേഹം, അവ രണ്ടല്ല അവക്ക് ഒരേ ഉണ്മയാണുള്ളത് എന്ന വിശ്വാസത്തിലെത്തി.
പ്രകൃതിയിൽ ഉണ്ടായിരിക്കുന്നതെല്ലാം ഒരേ യാഥാർഥ്യം (പദാർഥം) ആണെന്നും നമുക്കും ചുറ്റും കാണുന്നതും നമ്മെ ഉൾക്കൊള്ളുന്നതുമായ യാഥാർഥ്യമാകെ പിന്തുടരുന്നത് ഒരേനിയമക്രമമാണെന്നും അദ്ദേഹം വിശ്വസിച്ചു.
അദ്ദേഹത്തിന്റെ അഭിപ്രായത്തിൽ ദൈവം , പ്രകൃതി എന്നിവ ഒരേ യാഥാർഥ്യത്തിന്റെ രണ്ടുനാമങ്ങളാണ്.
എല്ലാത്തിനും അടിസ്ഥാനമായിരിക്കുന്ന ആ പദാർഥത്തിന്റെ ഭാവാന്തരങ്ങളാണ് നാം വ്യതിരിക്തമായി കാണുന്നതെല്ലാം.
ഭാവാന്തരങ്ങൾ പ്രകൃതിയിൽ നിലകൊള്ളുകയും  കാര്യങ്ങൾക്ക് കാരണമാവുകയും ചെയ്യുന്നു.
കാര്യ-കാരണങ്ങളുടെ സങ്കീർണ്ണശൃഖലയെ പൂർണ്ണതയിൽ ഗ്രഹിക്കുക അസാധ്യമാണ്.
ദൈവം അല്ലെങ്കിൽ പ്രകൃതി, കണക്കില്ലാത്ത ഗുണങ്ങൾ (attributes) ഉള്ള ഒരുണ്മയാണെന്ന് സ്പിനോസ വാദിച്ചു.
ആ ഗുണങ്ങളിൽ ചിന്തയും പ്രകടനവും(thought and extension) ഉൾപ്പെടുന്നു.
അദ്ദേഹത്തിന്റെ തത്ത്വമീമാംസ പദാർഥ-മനോലോകങ്ങളെ ഒന്നുതന്നെയായി പരിഗണിക്കുന്നു.
വിശ്വസത്തയിൽ (universal substance) ശരീരവും മനസ്സും ഉൾക്കൊള്ളുന്നു.
അവയ്ക്കുതമ്മിൽ വ്യത്യാസമൊന്നുമില്ല.
മനോ-ശരീരദ്വൈതത്തിന്റെ പ്രശ്നത്തിന്(Mind-body dualism) പരിഹാരമെന്ന നിലയിൽ ചരിത്രപ്രാധാന്യമുള്ള ഈ വിശദീകരണം നിഷ്പക്ഷ-ഏകതാവാദം (neutral monism) എന്നറിയപ്പെടുന്നു.
ഈ വിശദീകരണം പിന്തുടർന്നാൽ പ്രപഞ്ചത്തെ പരിപാലിച്ചു ഭരിക്കുന്ന ഒരു ദൈവത്തെ കണ്ടെത്താനാവില്ല.
പ്രകൃതിയിൽ കാണുന്നതിനെയെല്ലാം ഉൾക്കൊള്ളുന്ന, ഒരു ദൈവത്തെയാണ് അത് സങ്കല്പിക്കുന്നത്.
വിശ്വപ്രകൃതിതന്നെയായ ആ ദൈവം ഒരു വ്യക്തിദൈവമല്ല.
സ്പിനോസയുടെ തത്ത്വചിന്തയിലെ ദൈവസങ്കല്പം യഹൂദ-ക്രൈസ്തവ-ഇസ്ലാം മതങ്ങളിലെ സ്രഷ്ടാവും പരിപാലകനുമായുള്ള ദൈവം എന്ന ആശയവുമായി ചേർന്നുപോകുന്നതല്ല.
സ്പിനോസയുടേത് നിരീശ്വരചിന്തയായിരുന്നു എന്നുപോലും ആരോപിക്കപ്പെട്ടിട്ടുണ്ട്.
നിശ്ചയവാദം, സ്വാതന്ത്ര്യം
തികഞ്ഞ നിശ്ചയവാദി (determinist) ആയിരുന്ന സ്പിനോസ, സംഭവിക്കുന്നതെല്ലാം ആവശ്യകതയുടെ പ്രവർത്തനത്താൽ സംഭവിക്കുന്നുവെന്ന് വാദിച്ചു.
മനുഷ്യന്റെ കർമ്മങ്ങളും നിശ്ചിതമാണ്.
സ്വാതന്ത്ര്യമെന്നാൽ, നമ്മുടെ വ്യാപാരങ്ങൾ നിശ്ചിതമാണെന്നും, അവയിലെക്ക് നമ്മെ നയിക്കുന്നതെന്തെന്നും അറിയുക എന്നാണ്.
സംഭവഗതികളെ ചെറുത്തുനിൽക്കാനുള്ള പ്രാപ്തിയല്ല, അവയോട് സമ്മതം പറയാനും അവയുടെ അനിവാര്യത മനസ്സിലാക്കാനുമുള്ള കഴിവാണ് സ്വാതന്ത്ര്യം.
നമ്മുടെ പ്രവർത്തികളെയും വികാരങ്ങളേയും കുറിച്ച് പര്യാപ്തജ്ഞാനം നേടുകവഴി നാം ഉളവാക്കുന്ന ഫലങ്ങളുടെ പര്യാപ്തകാരണങ്ങൾ നാം തന്നെയാകുന്നു.
അത് നമ്മുടെ നിഷ്ക്രിയത കുറച്ച്  നമ്മെ സക്രിയരാക്കുന്നു.
നാം കൂടുതൽ സ്വതന്ത്രരും ദൈവഭാവികളും ആയിത്തീരുന്നു.
(Scholium to Prop. 49, Part II.)  സംഭവിക്കുന്നതെല്ലാം അത് പോലെ തന്നെ സംഭവിക്കേണ്ടതാണെന്ന നിലപാടിൽ സ്പിനോസ ഉറച്ചുനിന്നു.
മനുഷ്യർ സ്വതന്ത്രമനസ്കരല്ല.
എന്നാൽ തങ്ങൾ സ്വതന്ത്രമനസ്കരാണെന്നാണ് അവർ വിശ്വസിക്കുന്നത്.
ജി.എച്ച് ഷാല്ലർക്കയച്ച കത്തിൽ (62-ആമത്തെ കത്ത്), സ്പിനോസ ഇങ്ങനെ എഴുതി: "മനുഷ്യർ തങ്ങളുടെ ആഗ്രഹങ്ങളെക്കുറിച്ച് ബോധമുള്ളവരാണ്; എന്നാൽ ആ ആഗ്രഹങ്ങളെ ഉളവാക്കുന്ന കാരണങ്ങളെക്കുറിച്ച് അവർ അജ്ഞരാണ്."
സ്റ്റോയിക്കുകളും സ്പിനോസയും
സന്മാർഗശാസ്ത്രത്തിലെ തത്ത്വചിന്തക്ക് സ്റ്റോയിസിസവുമായി സമാനതകളുണ്ട്.
മനുഷ്യർക്ക് സന്തുഷ്ടിയിലേക്കുള്ള വഴി കാണിച്ചുകൊടുക്കാനാണ് സ്പിനോസയും സ്റ്റോയിക്കുകളും ശ്രമിച്ചത്.
സൗഖ്യദാനം(therapeuthy) ലക്‌ഷ്യമാക്കിയ തത്ത്വചിന്തകളാണ് ഇവയെന്ന് പറയാം.
എന്നാൽ സ്റ്റോയിക്കുകളെപ്പോലെ, യുക്തിയെ ആശ്രയിച്ച് വികാരങ്ങളുടേയും അഭിലാഷങ്ങളുടേയും മേൽ വിജയം നേടാമെന്ന് സ്പിനോസ കരുതിയില്ല.
ഒരു വികാരത്തെ ഇല്ലാതാക്കാൻ അതിനേക്കാൾ ശക്തമായ മറ്റൊരു വികാരത്തിനേ കഴിയൂ എന്ന് സ്പിനോസ വിശ്വസിച്ചു.
അദ്ദേഹത്തെ സംബന്ധിച്ചടുത്തോളം സക്രിയവും നിഷ്ക്രിയവും ആയ വികാരങ്ങൾ തമ്മിലുള്ള വ്യത്യാസം പ്രധാനമായിരുന്നു.
യുക്തിപൂർവം മനസ്സിലാക്കപ്പെട്ട വികാരമാണ് സക്രിയമായത്.
അങ്ങനെയല്ലാത്തത് നിഷ്ക്രിയവും.
നിഷ്ക്രിയവികാരങ്ങളും, യഥാർഥകാരണം കണ്ടെത്തിക്കഴിയുമ്പോൾ സക്രിയവികാരങ്ങളായി പരിണമിക്കുന്നു.
സിഗ്മണ്ട് ഫ്രോയിഡിന്റെ മനോവിശ്ലേഷണരീതിയുടെ അടിസ്ഥാന ആശയങ്ങളിലൊന്നിന്റെ ശ്രദ്ധേയമായ പൂർവദർശനമായിരുന്നു ഇത്.
ആധുനികകാലത്തെ പ്രസക്തി
ഇരുപതാം നൂറ്റാണ്ടിന്റെ അവസാനകാലത്തെ യൂറോപ്പ് സ്പിനോസയുടെ തത്ത്വചിന്തയിൽ കൂടുതൽ താത്പര്യം കാട്ടി.
ഇടതുപക്ഷ- കമ്മ്യൂണിസ്റ്റ് നിലപാടുകളിൽ നിന്നായിരുന്നു ആ താത്പര്യം ഏറെയും.
ഗിൽസ് ഡെലൂസ്, അന്റോണിയോ നെഗ്രി തുടങ്ങിയ ചിന്തകന്മാരും പ്രസിദ്ധ ബ്രസീലിയൻ ചിന്തകനായ മാരിലേന ചവുയിയും സ്പിനോസയെപ്പറ്റി ഗ്രന്ഥങ്ങൾ എഴുതി .
1968-ൽ പ്രസിദ്ധീകരിച്ച ഡെലൂസിന്റെ ഗവേഷണപ്രബന്ധത്തിൽ സ്പിനോസ തത്ത്വചിന്തകന്മാരിലെ രാജകുമാരൻ എന്ന് വിശേഷിപ്പിക്കപ്പെട്ടു.
സ്പിനോസയുടെ സ്വാധീനം ഏറെ പ്രകടിപ്പിച്ച മറ്റുചിന്തകന്മാരിൽ കോണ്സ്റ്റാന്റിൻ ബ്രണ്ണർ, ജോൺ ഡേവിഡ് ഗാർസിയ എന്നിവർ ഉൾപ്പെടുന്നു.
സ്റ്റ്യൂവാർട്ട് ഹാം‌പ്ഷയർ ഇംഗ്ലീഷിൽ സ്പിനോസയെക്കുറിച്ച് ഏറെ ശ്രദ്ധിക്കപ്പെട്ട ഒരു ഗ്രന്ഥമെഴുതി.
മറ്റൊരു കൃതി എച്ച്.എച്ച്. ജോവാക്കിമിന്റേതാണ്.
ഫ്രീഡ്രിക്ക് നീച്ച സ്പിനോസയുടെ തത്ത്വചിന്തയെ ഏറെ വിലമതിച്ചിരുന്നു.
തത്ത്വചിന്തകൻ ലുഡ്വിഗ് വിറ്റ്ജൻസ്റ്റൈൻ , "യുക്തിയേയും തത്ത്വചിന്തയേയും കുറിച്ച്" എന്ന തന്റെ ഗ്രന്ഥത്തിന് പേരിട്ടത്, "ദൈവശാസ്ത്രത്തേയും രാഷ്ട്രനീതിയേയും" കുറിച്ചുള്ള സ്പിനോസയുടെ കൃതിയുടെ പേരിനെ പിന്തുടർന്നാണ്.
"നിത്യതയുടെ വീക്ഷണകോണിൽ നിന്ന്" (sub specie aeternitatis) എന്ന സ്പിനോസയുടെ സങ്കല്പം വിറ്റ്ജൻസ്റ്റൈൻ കടമെടുക്കുന്നുണ്ട്.
നിത്യതയേയും നിത്യജീവിതം എന്ന മതസങ്കൽപത്തേയും കുറിച്ചുള്ള സ്പിനോസയുടെ ആശയങ്ങൾ വിറ്റ്ജൻസ്റ്റൈന്റെ ഈ രചനയിൽ പ്രതിഫലിക്കുന്നുണ്ട്.  'നിത്യത' എന്നതിന്, 'എക്കാലവും' എന്നർത്ഥമാക്കുന്നതിനു പകരം 'കാലരഹിതമായത്' എന്ന് അർത്ഥം കല്പിച്ചാൽ, വർത്തമാനത്തിൽ ജീവിക്കുന്നവൻ നിത്യതയിൽ ജീവിക്കുന്നു എന്ന് വിറ്റ്ജൻസ്റ്റൈൻ പറഞ്ഞത് ഇതിന്റെ അടിസ്ഥാനത്തിലാണ്.
തത്ത്വചിന്തയുടെ ലോകത്തിനപ്പുറവും സ്പിനോസയുടെ സ്വാധീനം കാണാം.
സന്മാർഗശാസ്ത്രത്തിന്റെ ആദ്യത്തെ ഇംഗ്ലീഷ് മൊഴിമാറ്റം പത്തൊൻപതാം നൂറ്റാണ്ടിലെ നോവലിസ്റ്റ് ജോർജ്  എലിയട്ടിന്റേതാണ്.
ഇരുപതാം നൂറ്റാണ്ടിൽ സോമർസെറ്റ് മോമിന്റെ 'മനുഷ്യബന്ധനത്തെക്കുറിച്ച്'(Of Human Bondage) എന്ന നോവലിന് സ്പിനോസയുടെ സന്മാർഗശാസ്ത്രത്തിന്റെ നാലാം ഭാഗത്തിന്റെ പേരാണ്.
ആൽബർട്ട് ഐൻസ്റ്റൈന്റെ ലോകവീക്ഷണത്തെ ഏറ്റവുമേറെ സ്വാധീനിച്ച തത്ത്വചിന്തകനായിരുന്നു സ്പിനോസ.
അന്തമില്ലാത്ത പദാർഥമായി താൻ സങ്കല്പിച്ച ദൈവത്തെ സ്പിനോസ പ്രകൃതിതന്നെയായി കരുതി.
ഐൻസ്റ്റൈന്റെ സങ്കല്പത്തിലെ വ്യക്തിരൂപമെടുക്കാത്ത (Impersonal)ദൈവത്തോട് ഈ ദൈവസങ്കല്പത്തിന് സാമ്യമുണ്ട്.
1929-ൽ യഹൂദ റാബൈ ഹെർബർട്ട് എസ്. ഗോൾഡ്സ്റ്റീൻ, "ദൈവത്തിൽ വിശ്വസിക്കുന്നോ" എന്ന് ചോദിച്ച് അയച്ച കമ്പി സന്ദേശത്തിന് ഐൻസ്റ്റൈൻ കൊടുത്ത മറുപടി "മനുഷ്യവ്യക്തികളുടെ കർമ്മങ്ങളിലും വിധിയിലും ഇടപെടുന്ന ദൈവത്തിലല്ല, പ്രപഞ്ചത്തിന്റെ താളക്രമത്തിൽ പ്രകടമാകുന്ന സ്പിനോസയുടെ ദൈവത്തിലാണ് എനിക്കു വിശ്വാസം" എന്നായിരുന്നു.
നെഥർലാൻഡ്സിൽ സ്പിനോസ ഒരു പ്രധാന ചരിത്രപുരുഷനായി പരിഗണിക്കപ്പെടുന്നു.
യൂറോപ്യൻ കൂട്ടായ്മയുടെ പൊതുനാണയവ്യവസ്ഥയായ യൂറോ നിലവിൽ വരുന്നതുവരെ പ്രചാരത്തിലിരുന്ന നെഥർലാൻഡ്സിലെ ആയിരം ഗിൽഡറിന്റെ നോട്ടിൽ, സ്പിനോസയുടെ ചിത്രം പ്രാധാന്യത്തോടെ കൊടുത്തിരുന്നു.
ആ രാജ്യത്തെ ഏറ്റവും ഉന്നതവും വിലമതിക്കപ്പെടുന്നതുമായ ശാസ്ത്രസമ്മാനം സ്പിനോസ സമ്മാനം എന്നാണ് അറിയപ്പെടുന്നത്.
പ്രേമം നൽകിയ ഈ തിക്താനുഭവമാണ് സ്പിനോസയെ തത്ത്വചിന്തകനാക്കിയതെന്നതിൽ സംശയം വേണ്ട എന്നാണ് ഇതേക്കുറിച്ച് വിൽ ഡുറാന്റ് തത്ത്വചിന്തയുടെ കഥയിൽ എഴുതിയിരിക്കുന്നത്.
("No doubt, it was at that moment that our hero became a philosopher.").
"ആശയരൂപത്തിലുള്ള സത്യത്തിന്റെ വലിയ ഉദാഹരണമാണ് ഗണിതശാസ്ത്രം. കാന്റിനെപ്പോലെ സ്പിനോസയും തികച്ചും ശാസ്ത്രീയമായ ഒരു തത്ത്വമീമാംസ ലക്‌ഷ്യം വച്ചു.  ഗണിതശാസ്ത്രം സത്യത്തിന്റെ മറ്റൊരു മാനം കാട്ടിത്തന്നിരുന്നില്ലെങ്കിൽ സത്യം മനുഷ്യവർഗത്തിന് എക്കാലവും അപ്രാപ്യമായിരുന്നേനെ എന്ന് സ്പിനോസ കരുതി. അതിനാൽ അദ്ദേഹം ദൈവത്തേയും, അറിവിനെയും, മനുഷ്യകാമനകളേയും വൃത്തങ്ങളും ത്രികോണങ്ങളും എന്ന മട്ടിൽ കൈകാര്യം ചെയ്തു".
ദൈവത്തിൽ വിശ്വസിക്കുന്നുണ്ടോ എന്നു ചോദിച്ച റാബൈ ഹെർബർട്ട് ഗോൾഡ്സ്റ്റീന് ആൽബർട്ട് ഐൻസ്റ്റൈൻ കൊടുത്തിരുന്ന മറുപടി, താൻ "സ്പിനോസയുടെ ദൈവത്തിൽ" വിശ്വസിക്കുന്നു എന്നായിരുന്നു.
മാത്യൂ സ്റ്റീവാർട്ടിന്റെ രാജസേവകനും പാഷണ്ഡിയും (The Courtier and the Heretic)എന്ന കൃതി, ലീബ്നീസും സ്പിനോസയും  തമ്മിൽ നടന്നതായി പറയപ്പെടുന്നു മുഖാമുഖത്തിന്റെ കഥയാണ്.
സ്പിനോസയുടെ ശേഖരത്തിൽ ഉണ്ടായിരുന്നത് അറുപത് ഗ്രന്ഥങ്ങളായിരുന്നെന്ന് ജവഹർലാൽ നെഹ്രു മകൾക്കെഴുതിയ കത്തുകളിലൊന്നിൽ പറഞ്ഞിട്ടുണ്ട്: "ഇക്കാലത്ത് നമ്മൾ ഏറെ പുസ്തകങ്ങൾ വായിക്കുന്നുണ്ടെങ്കിലും അവയിൽ മിക്കവയും കാമ്പില്ലാത്തവയാണെന്നാണ് എന്റെ അഭിപ്രായം.  പണ്ടുള്ളവർ കുറച്ചു പുസ്തകങ്ങളേ വായിച്ചിരുന്നുള്ളുവെങ്കിലും അവ നല്ല പുസ്തകങ്ങളായിരുന്നു. അവർ അവ നന്നായി മനസ്സിലാക്കുകയും ചെയ്തിരുന്നു. യൂറോപ്പിലെ മഹാചിന്തകന്മാരിലൊരാളായിരുന്ന സ്പിനോസ, അറിവും വിവേകവും തികഞ്ഞവനായിരുന്നു.  എന്നാൽ അദ്ദേഹത്തിന്റെ ഗ്രന്ഥശേഖരത്തിൽ അറുപതു പുസ്തകങ്ങളേ ഉണ്ടായിരുന്നുള്ളു എന്ന് പറയപ്പെടുന്നു."
സ്പിനോസയുമായി ബന്ധപ്പെട്ട കൃതികൾ സ്പിനോസയുടെ കൃതികൾ ca.
Short Treatise on God, Man and His Well-Being .
On the Improvement of the Understanding .
Project Gutenberg Archived 2008-07-24 at the Wayback Machine .
; Pdf Version 1663.
Principles of Cartesian Philosophy , translated by Samuel Shirley, with an Introduction and Notes by Steven Barbone and Lee Rice, Indianapolis, 1998.
Gallica .
A Theologico-Political Treatise.
Project Gutenberg: Part 1 Archived 2008-07-20 at the Wayback Machine .
; Part 2 Archived 2008-07-08 at the Wayback Machine .
; Part 3 Archived 2008-10-07 at the Wayback Machine .
; Part 4 Archived 2004-10-14 at the Wayback Machine .
; Pdf Version 1675/76 Tractatus Politicus (Unfinished) Pdf Version 1677.
The Ethics Project Gutenberg.
Archived 2008-07-05 at the Wayback Machine .
Another translation, by Jonathan Bennett.
Hebrew Grammar .
സ്പിനോസയെക്കുറിച്ചുള്ള രചനകൾ Albiac, Gabriel , 1987.
La sinagoga vacía: un estudio de las fuentes marranas del espinosismo .
Madrid : Hiperión D.L. ISBN 84-7517-214-8 Balibar, Étienne, 1985.
Spinoza et la politique ("Spinoza and politics") Paris: PUF .
Boucher, Wayne I., 1999.
Spinoza in English: A Bibliography from the Seventeenth Century to the Present .
2nd edn.
Thoemmes Press.
Boucher, Wayne I., ed.
Spinoza: Eighteenth and Nineteenth-Century Discussions .
Damásio, António, 2003.
Looking for Spinoza: Joy, Sorrow, and the Feeling Brain, Harvest Books, ISBN 978-0156028714 Deleuze, Gilles, 1968.
Spinoza et le problème de l'expression .
"Expressionism in Philosophy: Spinoza" Martin Joughin (New York: Zone Books).
———, 1970.
Spinoza - Philosophie pratique .
" Spinoza: Practical Philosophy ".
———, 1990.
Negotiations trans.
Martin Joughin (New York: Columbia University Press).
Della Rocca, Michael.
Representation and the Mind-Body Problem in Spinoza .
ISBN 0-19-509562-6 Garrett, Don, ed.
The Cambridge Companion to Spinoza .
Gatens, Moira, and Lloyd, Genevieve, 1999.
Collective imaginings : Spinoza, past and present .
ISBN 0-415-16570-9 , ISBN 0-415-16571-7 Gullan-Whur, Margaret, 1998.
Within Reason: A Life of Spinoza .
ISBN 0-224-05046-X Hampshire, Stuart, 1951.
Spinoza and Spinozism , OUP, 2005 ISBN 978-0199279548 Hardt, Michael , trans.
, University of Minnesota Press.
Preface, in French, by Gilles Deleuze, available here Archived 2011-06-11 at the Wayback Machine .
Israel, Jonathan, 2001.
The Radical Enlightenment , Oxford: Oxford University Press.
———, 2006.
Enlightenment Contested: Philosophy, Modernity, and the Emancipation of Man 1670-1752 , ( ISBN 0-19-927922-5 hardback) Kasher, Asa, and Shlomo Biderman.
" Why Was Baruch de Spinoza Excommunicated? "
Kayser, Rudolf, 1946, with an introduction by Albert Einstein .
Spinoza: Portrait of a Spiritual Hero .
New York: The Philosophical Library.
Lloyd, Genevieve, 1996.
Spinoza and the Ethics .
ISBN 0-415-10781-4 , ISBN 0-415-10782-2 Lovejoy, Arthur O, 1936.
"Plenitude and Sufficient Reason in Leibniz and Spinoza" in his The Great Chain of Being .
Harvard University Press: 144-82 ( ISBN 0-674-36153-9 ).
Leibniz: A Collection of Critical Essays .
Lucas, P. G., 1960.
"Some Speculative and Critical Philosophers", in I. Levine (ed.), Philosophy (London: Odhams) Macherey, Pierre, 1977.
Hegel ou Spinoza , Maspéro (2nd ed. La Découverte, 2004).
———, 1994-98.
Introduction à l'Ethique de Spinoza .
Paris: PUF.
Matheron, Alexandre, 1969.
Individu et communauté chez Spinoza , Paris: Minuit .
Moreau, Pierre-François, 2003, Spinoza et le spinozisme , PUF (Presses Universitaires de France) Morgan, Michael L. (ed.), 2002.
"Spinoza: Complete Works", (Indianapolis/Cambridge: Hackett Publishing Company ).
ISBN 0-87220-620-3 Nadler, Steven, 1999.
Spinoza: A Life .
ISBN 0-521-55210-9 Negri, Antonio, 1991.
The Savage Anomaly: The Power of Spinoza's Metaphysics and Politics .
———, 2004.
Subversive Spinoza: (Un)Contemporary Variations) .
Popkin, R. H., 2004.
Spinoza (Oxford: One World Publications) Ratner, Joseph, 1927.
The Philosophy of Spinoza (The Modern Library:  Random House) Smilevski, Goce.
Conversation with SPINOZA.
Chicago: Northwestern University Press, 2006.
Stoltze, Ted and Warren Montag (eds.), The New Spinoza (Minneapolis: University of Minnesota Press, 1997. Yovel, Yirmiyahu, "Spinoza and Other Heretics", Princeton, Princeton University Press, 1989. അവലംബം പുറത്തേക്കുള്ള കണ്ണികൾ Wikimedia Commons has media related to Baruch de Spinoza . Susan James on Spinoza on the Passions Philosophy Bites podcast Spinoza and Spinozism - BDSweb Internet Encyclopedia of Philosophy - Spinoza Stanford Encyclopedia of Philosophy: Spinoza Spinoza's Psychological Theory Immortality in Spinoza BBC Radio 4 In Our Time programme on Spinoza Spinoza: Mind of the Modern - audio from Radio Opensource Infography about Baruch Spinoza Archived 2012-03-04 at the Wayback Machine . Spinoza Museum in Rijnsburg Archived 2007-01-28 at the Wayback Machine . (in Dutch) Spinoza Csack's Blog with pdf files of Spinoza's works Spinoza's grave in The Hague
Works: Baruch Spinoza എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Refutation of Spinoza by Leibniz In full at Google Books More easily readable versions of Ethics Demonstrated in Geometrical Order and Treatise on Theology and Politics
ബ്രോണ്ടെ ക്യാമ്പ്‌ബെൽ ഇംഗ്ലീഷ് വിലാസം https://ml.wikipedia.org/wiki/Bronte_Campbell
മലാവിയൻ വംശജയായ ഓസ്‌ട്രേലിയൻ നീന്തൽതാരവും, ഒളിമ്പിക് സ്വർണ്ണ മെഡൽ ജേതാവും ലോക ചാമ്പ്യനുമാണ് ബ്രോണ്ടെ ക്യാമ്പ്‌ബെൽ ഒ‌എഎം (ജനനം: 14 മെയ് 1994).
അവരുടെ മൂത്ത സഹോദരി കേറ്റ് ക്യാമ്പ്ബെൽ ഒരു മത്സരാധിഷ്ഠിത നീന്തൽതാരവും ഹ്രസ്വ, ദീർഘ കോഴ്‌സുകളിൽ 100 മീറ്റർ വ്യക്തിഗത ഫ്രീസ്റ്റൈൽ ഇവന്റുകളിൽ ലോക റെക്കോർഡുകളും നേടിയിട്ടുണ്ട്.
1972-ലെ ഒളിമ്പിക്സിന് ശേഷം ഒരേ ഒളിമ്പിക് നീന്തൽ ടീമിലെ ആദ്യത്തെ ഓസ്‌ട്രേലിയൻ സഹോദരങ്ങളും ഒളിമ്പിക്സിൽ ഒരേ നീന്തൽ മത്സരത്തിൽ പങ്കെടുത്ത ആദ്യ ഓസ്‌ട്രേലിയൻ സഹോദരിമാരുമാണ് ബ്രോണ്ടും കേറ്റും.
50, 100 മീറ്റർ ഫ്രീസ്റ്റൈൽ മത്സരങ്ങൾ ഉൾപ്പെടെ 2015-ലെ ലോക ചാമ്പ്യൻഷിപ്പിൽ ബ്രോണ്ടെ ക്യാമ്പ്‌ബെൽ മൂന്ന് സ്വർണ്ണ മെഡലുകൾ നേടിയിരുന്നു.
എറിക് (അക്കൗണ്ടന്റ്), ജെന്നി (ഒരു നഴ്‌സ്) ക്യാമ്പ്‌ബെൽ എന്നിവർക്ക് ജനിച്ച അഞ്ച് മക്കളിൽ രണ്ടാമത്തേതാണ് ക്യാമ്പ്‌ബെൽ.
അവർക്ക് ഒരു മൂത്ത സഹോദരി കേറ്റിനെ  കൂടാതെ, ജെസീക്ക, അബിഗയിൽ എന്നീ രണ്ട് അനുജത്തികളും ഹമീഷ് എന്ന ഒരു ഇളയ സഹോദരനുമുണ്ട്.
കഠിനമായ സെറിബ്രൽ പക്ഷാഘാതമുള്ള ഹമീഷിന് മുഴുവൻസമയ പരിചരണം ആവശ്യമാണ്.
ഹമീഷിന് ബ്രോണ്ടെയെക്കാൾ നാല് വയസ്സ് കുറവാണ്.
നീന്തൽക്കാരിയായിരുന്ന ജെന്നി, തന്റെ നാല് പെൺമക്കളെ നീന്താൻ പഠിപ്പിച്ചിരുന്നു.
അവരുടെ കുടുംബം 2001-ൽ മലാവിയിൽ നിന്ന് ഓസ്ട്രേലിയയിലേക്ക് താമസം മാറി.
ക്യാമ്പ്‌ബെല്ലും കേറ്റും അതേ വർഷം ബ്രിസ്ബേനിലെ ഇന്ദൂറിപ്പിളി നീന്തൽ ക്ലബ്ബിൽ ചേർന്നു.
അവരുടെ പരിശീലകനായ സൈമൺ കുസാക്ക് രണ്ട് സഹോദരിമാരെയും പരിശീലിപ്പിച്ചിരുന്നു.
2009-ൽ ഓസ്‌ട്രേലിയൻ യൂത്ത് ഒളിമ്പിക് ഫെസ്റ്റിവലിൽ 50 മീറ്റർ ഫ്രീസ്റ്റൈലിൽ ബ്രോണ്ടെ സ്വർണം നേടി.
2011-ൽ പെറുവിലെ ലിമയിൽ നടന്ന 2011-ലെ ഫിന വേൾഡ് ജൂനിയർ നീന്തൽ ചാമ്പ്യൻഷിപ്പിൽ ഇതേ മത്സരത്തിൽ സ്വർണം നേടി.
ലണ്ടനിൽ നടന്ന 2012-ലെ സമ്മർ ഒളിമ്പിക്സിൽ വനിതാ 50 മീറ്റർ ഫ്രീസ്റ്റൈലിൽ ക്യാമ്പ്ബെൽ മത്സരിച്ചു.
ബ്രോണ്ടെയും സഹോദരി കേറ്റും ഒരേ ഹീറ്റ്സിൽ നീന്തുകയും യഥാക്രമം രണ്ടും മൂന്നും സ്ഥാനങ്ങൾ നേടുകയും സെമി ഫൈനലിന് യഥാക്രമം ഒമ്പതാം സ്ഥാനത്തും പത്താം സ്ഥാനത്തും യോഗ്യത നേടുകയും ചെയ്തു.
2013-ലെ ഓസ്ട്രേലിയൻ നീന്തൽ ചാമ്പ്യൻഷിപ്പിൽ 50, 100 മീറ്റർ ഫ്രീസ്റ്റൈൽ ഇനങ്ങളിൽ അവർ വെള്ളി നേടി സഹോദരി കേറ്റിനെ പിന്നിലാക്കി 2013-ലെ ലോക അക്വാട്ടിക്സ് ചാമ്പ്യൻഷിപ്പിന് യോഗ്യത നേടി.
ലോക ചാമ്പ്യൻഷിപ്പിൽ, 4 × 100 മീറ്റർ ഫ്രീസ്റ്റൈൽ റിലേയിൽ കേറ്റ്, എമ്മ മക്കിയോൺ , അലീഷ്യ കോട്ട്സ് എന്നിവരുമായി മത്സരിച്ച് അവർ വെള്ളി മെഡൽ നേടുകയും യുണൈറ്റഡ് സ്റ്റേറ്റ്സിന് പിന്നിൽ 0.12 സെക്കൻഡിൽ ഫിനിഷ് ചെയ്യുകയും ചെയ്തു.
ദോഹയിൽ നടന്ന 2014-ലെ ഫിനാ വേൾഡ് നീന്തൽ ചാമ്പ്യൻഷിപ്പിൽ (25 മീറ്റർ) മത്സരിച്ച അവർ 50 മീറ്റർ ഫ്രീസ്റ്റൈൽ ഇനത്തിൽ (സമയം 23.62) റനോമി ക്രോമോവിഡ്ജോജോയ്ക്ക് പിന്നിലും മറ്റൊന്ന് 4 × 100 മീറ്റർ മെഡ്‌ലി റിലേയിൽ ഡാനിഷ് ടീമിന് പിന്നിലും രണ്ട് വെള്ളി മെഡലുകൾ നേടി.
100 മീറ്റർ ഫ്രീസ്റ്റൈൽ ഇനത്തിന്റെ ഫൈനലിൽ ഫെംകെ ഹീംസ്കെർക്ക് , റനോമി ക്രോമോവിഡ്ജോ , സാറാ സ്ജസ്ട്രോം എന്നിവർക്ക് പിന്നിൽ അവർ നാലാം സ്ഥാനത്തെത്തി (ടൈമിംഗ് 51.65), 2015 2015-ൽ കസാനിൽ കേറ്റ് ക്യാമ്പ്‌ബെല്ലിനൊപ്പം
കസാനിൽ നടന്ന 2015-ലെ ലോക ചാമ്പ്യൻഷിപ്പിൽ മൂന്ന് സ്വർണവും ഒരു വെങ്കലവും നേടി 100 മീറ്റർ ഫ്രീസ്റ്റൈൽ ഇനത്തിൽ (52.52 ൽ) സാറാ സ്ജോസ്ട്രോമിനെയും കേറ്റ് ക്യാമ്പ്‌ബെല്ലിനെയും തോൽപ്പിച്ച് അവർ ഒന്നാമതെത്തി.
50 മീറ്റർ ഫ്രീസ്റ്റൈൽ ഇവന്റിൽ (24.12 ൽ), റനോമി ക്രോമോവിഡ്ജോയെയും സാറാ സ്ജസ്ട്രോമിനെയും തോൽപ്പിച്ചു.
4 × 100 മീറ്റർ ഫ്രീസ്റ്റൈൽ റിലേയിൽ ഡച്ച്, യുഎസ് ടീമുകളെ തോൽപ്പിച്ച് അവർ സ്വർണം നേടി.
ചൈനീസ് , സ്വീഡിഷ് ടീമുകൾക്ക് പിന്നിൽ 4 × 100 മീറ്റർ മെഡ്‌ലി റിലേയിൽ വെങ്കല മെഡൽ നേടി .
2016-ലെ സമ്മർ ഒളിമ്പിക്സിൽ 50 മീറ്ററിലും 100 മീറ്ററിലും ഫ്രീസ്റ്റൈലിലും 4 × 100 മീറ്റർ ഫ്രീസ്റ്റൈൽ റിലേയിലും ഓസ്ട്രേലിയയെ ക്യാമ്പ്ബെൽ പ്രതിനിധീകരിച്ചു (അതിൽ അവർ ഒന്നാമതെത്തി ഒരു പുതിയ ലോക റെക്കോർഡ് സ്ഥാപിച്ചു).
50, 100 മീറ്റർ ഫ്രീസ്റ്റൈലിൽ ലോക ചാമ്പ്യനായിരുന്നിട്ടും ഈ ഇനങ്ങളിൽ അവർ ഒരു മെഡൽ നേടിയില്ല.
ക്വീൻസ്‌ലാന്റ് യൂണിവേഴ്‌സിറ്റി ഓഫ് ടെക്‌നോളജിയിലെ വിദ്യാർത്ഥിനിയാണ് ക്യാമ്പ്‌ബെൽ.
അവിടെ ബിസിനസിൽ പ്രധാനമായും പബ്ലിക് റിലേഷൻസ് പഠിക്കുന്നു.
ബ്രിസ്ബെയ്നിലെ ഒരു പ്രാദേശിക ബാപ്റ്റിസ്റ്റ് പള്ളിയിൽ ക്യാമ്പ്ബെൽ പങ്കെടുക്കുന്നു.
2016 ഡിസംബർ വരെ ക്യാമ്പ്‌ബെൽ സഹോദരി കേറ്റിനൊപ്പം താമസിച്ചിരുന്നെങ്കിലും 2017 ലെ വിവരമനുസരിച്ച്, അവർ ഇപ്പോൾ ഒന്നിച്ചു താമസിക്കുന്നില്ല.
ക്യാമ്പ്ബെൽ ഇപ്പോൾ കൂർപാറുവിലാണ് താമസിക്കുന്നത്.
കഴിവുള്ള ഒരു കവിയത്രി കൂടിയാണ് ക്യാമ്പ്‌ബെൽ.
കവിതകൾ എഴുതുകയും ഒരു മത്സരത്തിന് മുമ്പ്  പ്രചോദനം നൽകാൻ നീന്തൽ ടീമിലേക്ക് അവ വായിക്കുകയും ചെയ്യുന്നു.
അവലംബം ബാഹ്യ ലിങ്കുകൾ Bronte Campbell എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബ്രോണ്ടെ ക്യാമ്പ്‌ബെൽ at Swimming Australia ( archive 1 ) ( archive 2 ) ബ്രോണ്ടെ ക്യാമ്പ്‌ബെൽ at FINA ബ്രോണ്ടെ ക്യാമ്പ്‌ബെൽ at the Australian Olympic Committee ബ്രോണ്ടെ ക്യാമ്പ്‌ബെൽ at the International Olympic Committee ബ്രോണ്ടെ ക്യാമ്പ്‌ബെൽ at Olympics at Sports-Reference.com
ബ്രോഡ്ബാൻഡ്‌ ഓവർ പവർലൈൻസ് ഇംഗ്ലീഷ് വിലാസം https://ml.wikipedia.org/wiki/Power_line_communication
വൈദ്യുതി വിതരണ ശൃംഖലയിലൂടെ ബ്രോഡ്ബാൻഡ് ഉൾപ്പെടെ ഉള്ള വിവര കൈമാറ്റ സംവിധാനങ്ങൾ പ്രവർത്തിപ്പിക്കുന്നതിനുള്ള ഒരു സാങ്കേതിക വിദ്യയാണ് ബ്രോഡ്ബാൻഡ്‌ ഓവർ പവർലൈൻസ് (Broadband over Power Lines - BPL).
ഈ സംവിധാനം പ്രയോഗികമായാൽ വൈദ്യുതി , ടെലിഫോൺ , ടെലിവിഷൻ , ഇന്റർനെറ്റ് എന്നിവയെല്ലാം ഒരേ ചാലകം ഉപയോഗിച്ച് വിനിമയം ചെയ്യാൻ സാധിക്കും.
നിലവിൽ ധാരാളം പ്രായോഗിക പ്രശ്നങ്ങൾ ഉള്ളതിനാൽ പരീക്ഷണാടിസ്ഥാനത്തിൽ മാത്രം ഉപയോഗിച്ച് വരുന്നു.
ഈ സംവിധാനം നിലവിൽ വന്നാൽ ഒരു കമ്പ്യൂട്ടറിന് ആവശ്യമായ വൈദ്യുതിയും ഇന്റർനെറ്റ്‌ ബന്ധവും ഒരേ പ്ലഗിൽ നിന്ന് തന്നെ ലഭ്യമാകും.
വിവിധ ഉപകരണങ്ങൾ തമ്മിൽ ബന്ധിപ്പിക്കുന്നതിനു നിലവിലുള്ള വയറിംഗ് തന്നെ ഉപയോഗിക്കാൻ സാധിക്കും.
അമേരിക്കയിലെ കറന്റ്‌ കമ്മ്യുണിക്കേഷൻ എന്ന കമ്പനി ഇതുമായി ബന്ധപ്പെട്ട ഉപകരണങ്ങൾ നിർമ്മിക്കുകയും പരീക്ഷണാടിസ്ഥാനത്തിൽ സേവനം ലഭ്യമാക്കുകയും ചെയ്യുന്നുണ്ട്.
പുറത്തേക്കുള്ള കണ്ണികൾ How Broadband Over Powerlines Works Broadband over Power Line (BPL) Communications Solutions-Broadband over Powerline Utility Gateway
ബ്രോഡ്‌വേ നൈറ്റ്സ്
ബ്രോഡ്‌വേ നൈറ്റ്സ് 1927-ൽ പുറത്തിറങ്ങിയ നഷ്ടപ്പെട്ട ഒരു അമേരിക്കൻ ചലച്ചിത്രമാണ്.
ബാർബറ സ്റ്റാൻവിക്ക് , സിൽവിയ സിഡ്നി , ആൻ സോതേൺ എന്നിവരുടെ സിനിമാ രംഗത്തേയ്ക്കുള്ള അരങ്ങേറ്റ ചിത്രമായിരുന്നു ഇത്.
അവലംബം ↑ The Library of Congress American Silent Feature Film Survival Database: Broadway Nights ↑ Progressive Silent Film List: Broadway Nights at silentera.com ↑ The American Film Institute Catalog Feature Films: 1921-30 by The American Film Institute, c.1971 ↑ Broadway Nights at Arne Andersen's Lost Film Files: First National Pictures Archived March 3, 2016, at the Wayback Machine .
ബ്രോഡ്വേ ടവർ, വോർസെസ്റ്റർഷയർ ഇംഗ്ലീഷ് വിലാസം https://ml.wikipedia.org/wiki/Broadway_Tower,_Worcestershire A view of Broadway Tower Another view
വോർസെസ്റ്റർഷെയറിൽ ഇംഗ്ലീഷ് കൗണ്ടിയിലെ ബ്രോഡ്വേ വലിയ ഗ്രാമത്തിനടുത്തുള്ള ബ്രാഡ്വേ ഹില്ലിൽ സ്ഥിതിചെയ്യുന്ന കോട്ട്സ്വോൾഡ്സിലെ രണ്ടാമത്തെ ഉയർന്ന പോയിന്റിലെ ( ക്ലീവ് ഹിൽ കഴിഞ്ഞാൽ) നക്ഷത്രബംഗ്ലാവ് ആണ് ബ്രോഡ്വേ ടവർ .
ബ്രോഡ്വേ ടവറിന്റെ അടിസ്ഥാനം സമുദ്രനിരപ്പിൽ നിന്ന് 1,024 അടി (312 മീറ്റർ) ഉയരത്തിൽ ആണ് .
ഈ ഗോപുരം 65 അടി (20 മീറ്റർ) ഉയരത്തിൽ നിൽക്കുന്നു.
അവലംബം Broadway Tower എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബ്രോഡ്‌വേ ബിൽ
ബ്രോഡ്‌വേ ബിൽ ഫ്രാങ്ക് കാപ്ര സംവിധാനം ചെയ്ത് വാർണർ ബാക്‌സ്റ്ററും മിർണ ലോയും പ്രധാന വേഷങ്ങളിൽ അഭിനയിച്ച 1934-ലെ ഒരു അമേരിക്കൻ കോമഡി-ഡ്രാമ ചിത്രമാണ് .
മാർക്ക് ഹെല്ലിംഗറിന്റെ "സ്ട്രിക്റ്റ്ലി കോൺഫിഡൻഷ്യൽ" എന്ന ചെറുകഥയെ അടിസ്ഥാനമാക്കി റോബർട്ട് റിസ്കിൻ തിരക്കഥയെഴുതിയ ഈ ചിത്രം ഒരു മനുഷ്യന്റെ സങ്കരയിനമല്ലാത്ത തന്റെ പന്തയക്കുതിരയോടുള്ള ഭ്രമവും അയാളുടെ സ്വപ്നങ്ങൾ സാക്ഷാത്കരിക്കാൻ സഹകരിക്കുന്ന സ്ത്രീയുടേയും കഥ  പറയുന്നു.
അന്തിമ ഉൽപ്പന്നം ഇഷ്ടപ്പെടാതിരുന്ന കാപ്ര അത് തന്റെ ഇഷ്ടത്തിനനുസരിച്ച് നിർമ്മിക്കാനുള്ള ശ്രമത്തിൽ 1950-ൽ റൈഡിംഗ് ഹൈ എന്ന പേരിൽ ഈ ചിത്രം പുനർനിർമ്മിച്ചിരുന്നു.
പിന്നീടുള്ള വർഷങ്ങളിൽ, റൈഡിംഗ് ഹൈയുടെ വിതരണക്കാരായ പാരമൗണ്ട് പിക്‌ചേഴ്‌സ് ബ്രോഡ്‌വേ ബില്ലിന്റേയും അവകാശവും സ്വന്തമാക്കി.
സ്ട്രിക്ടിലി കോൺ‌ഫിഡൻഷ്യൽ എന്ന പേരിൽ ചിത്രം യുണൈറ്റഡ് കിംഗ്ഡത്തിൽ റിലീസ് ചെയ്യപ്പെട്ടു.
1934 ജൂൺ 18 നും ഓഗസ്റ്റ് 16 നും ഇടയിൽ ഹോളിവുഡിലെ കൊളംബിയ സ്റ്റുഡിയോയിലും സാൻ ബ്രൂണോയിലെ ടാൻഫോറൻ റേസ്ട്രാക്ക്, വാർണർ ബ്രോസ് റാഞ്ച്, പസഫിക് കോസ്റ്റ് സ്റ്റീൽ മിൽസ് എന്നിവിടങ്ങളിലും ബ്രോഡ്‌വേ ബിൽ ചിത്രീകരിച്ചു.
ഒക്‌ടോബർ 24-ന് പ്രാരംഭ പ്രിവ്യൂവിന് ശേഷം, പ്രേക്ഷക പ്രതികരണത്തെ അടിസ്ഥാനമാക്കി കാപ്ര ചിത്രത്തിലെ ചില രംഗങ്ങൾ വീണ്ടും എഡിറ്റ് ചെയ്തു.
ചിത്രം 1934 നവംബർ 30-ന് ന്യൂയോർക്ക് നഗരത്തിൽ പ്രഥമ പ്രദർശനം നടന്ന ഈ ചിത്രം 1934 ഡിസംബർ 27-ന് അമേരിക്കൻ ഐക്യനാടുകളിൽ റിലീസ് ചെയ്തു.
അഭിനേതാക്കൾ വാർ‌ണർ ബാക്സറ്റർ - ഡാൻ ബ്രൂക്സ് മിർണ ലോയ് - ആലിസ് ഹിഗ്ഗിൻസ് വാൾട്ടർ കൊന്നോലി - ജെ.എൽ. ഹിഗ്ഗിൻസ് ഹെലെൻ വിൻസൺ - മാർഗ്ഗരറ്റ് ഡഗ്ലാസ് ഡംബ്രിൽ - എഡ്ഡി മോർഗൻ റെയ്മണ്ട് വാൽബൺ - കേണൽ പെറ്റിഗ്രൂ ലിൻ ഓവർമാൻ - ഹാപ്പി മക്ഗ്വിയർ ക്ലാരൻസ് മ്യൂസ് - വൈറ്റി മാർഗരറ്റ് ഹാമിൽട്ടൻ - എഡ്ന ഫ്രാങ്കി ഡാരോ - ടെഡ് വില്യംസ് ജോർജ് കൂപ്പർ - ജോ ജോർജ് മീക്കർ - ഹെൻട്രി ഏർലി ജാസൻ റോബാർഡ്സ്, സിനിയർ - ആർതർ വിൻസ്ലോ എഡ് ടക്കെർ - ജിമ്മി ബേക്കർ എഡ്മണ്ട് ബ്രീസ് - റേസ് ട്രാക്ക് ജഡ്ജ് ക്ലാര ബ്ലാൻഡിക് as Mrs. Peterson പുറത്തേക്കുള്ള കണ്ണികൾ Broadway Bill എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Broadway Bill ഇന്റർനെറ്റ് മൂവി ഡാറ്റാബേസിൽ ടിസിഎം മുവീ ഡാറ്റാബേസിൽ നിന്ന് Broadway Bill Broadway Bill ഓൾറോവിയിൽ Broadway Bill at the American Film Institute Catalog
ഫലകം:Frank Capra അവലംബം ↑ "The Film Business in the United States and Britain during the 1930s" by John Sedgwick and Michael Pokorny, The Economic History Review New Series, Vol.